Efter to aflysninger er det nu planlagt, at Plácido Domingo optræder i Musikkens Hus i starten af november. Efter Plácido Domingo to gange måtte udsætte koncerter sidste år, har Musikkens Hus og Aalborg Kongres & Kultur Center arbejdet hårdt for at få legenden til at komme til Nordjylland. Han kan nu opleves til koncerten den 2. november 2016. Plácido Domingo er en verdensstjerne inden for opera, og står på scenen i Koncertsalen i Musikkens Hus. Det bliver dermed første gang, at Domingo besøger Nordjylland. 75-årige Plácido Domingo skulle oprindeligt have optrådt i Musikkens Hus i februar 2015, men måtte udsætte det på grund af sygdom. Herefter blev der fundet en erstatningsdato i juni 2015. Desværre måtte også erstatningskoncerten aflyses på grund af et dødsfald i Domingos nærmeste familie.

Referat:
Plácido Domingo kommer til Aalborg og giver koncert i november. Sidste år måtte han to gange aflyse koncerten i Aalborg.